
Recientemente Gobierno di Aruba conhuntamente cu 
Departamento di Recurso Humano (DRH), a anuncia e 
introduccion di e proyecto "Land Aruba Academy". E proyecto 
aki a wordo introduci pa asina yuda empleadonan publico 
crece den nan funcion, yudanan pa por eherce nan trabou na 
un manera mas eficiente y pa crece den desaroyo personal. 
Mirando cu desde Januari 2023, un di e exigencianan den e 
Lanspakket ta e prestatie management, Gobierno a mira e 
necesidad di duna e empleadonan, e hermentnan necesario 
pa por pasa nan evaluacion exitosamente. 


Desde introduccion di e proyecto aki, DRH a nota cu e 
enthusiasmo di empleado publico pa sigui cierto cursonan 
ta halto. Te cu awor un total di 2700 curso a wordo sigui, y 
actualmente tin un total di 1300 empleado activo riba e 
plataforma. Esaki sigur ta muestra cu gran parti di empleado 
publico tin interes di sigui crece den nan area laboral, y/of 
engrandece nan conocemento den areanan nobo. 


Prome Minister Evelyn Wever-Croes a expresa dita sumamente 
orguyoso cu e interes di e empleadonan publico pa desaroya 
nan mes, y ta encurasha tur esnan cu no a tuma e oportunidad 
aki ainda, pa haci uzo di e plataforma aki gratuitamente, pa 
asina engrandece y/of mantene nan conocemento "up to 
par". Ta importante pa indica cu e proyecto aki ta uno simpel 
pa maneha y ta accesibel via computer, tablet y cellular na 
cualkier momento (24/7). Actualmente e cursonan ta na 
Hulandes y Ingles, pero ta trahando pa por introduci cursonan 
na papiamento den futuro. Tin cursonan manera "micro 
learning" cu ta videonan cortico di diferente topico, "master 
class" cu ta videonan di 30-45 min riba topiconan mas amplio, 
"online training" na unda e empleado ta haya un cerificado, 
"Collections" cu ta topiconan cu ta wordo compila den diferente 
tema. 


Pa tur esnan cu ta interesa pa registra, por haci esaki via nan 
hefe di departamento cu lo manda tur informacion pa DRH. 
Unabes DRH tin tur informacion corecto, lo manda e empleado 
un e-mail cu e link pa por registra y cuminsa cu e curso desea. 


"Bay crea e miho version di bo mes, bay sigui desaroya bo 
mes, bay duna tur di bo banda. E oportunidad aki ta uno gratis, 
y ta na disposicion di tur empleado publico cu ta desea di crece 
profesionalmente. Tuma e iniciativa, aplica pa un curso di bo 
interes, y comberti den un persona clave den bo area laboral. 
Bo destino y bo futuro ta den bo man, probecha awor" Prome 
Minister a enfatisa. 

BAN VOTA PA MONUMENTO DI UNCLE 
LOUIS STORE GANA E ERFGOED 
DUURZAAMHEIDSPRIJS 2023 


4 EC 


“Jame CR = 


E aña aki sostenibilidad ta un tema importante pa locual ta 
trata Monumentonan. Pa e motibo aki Rijksdienst voor het 
Cultureel Erfgoed hunto cu Nationaal Restauratiefonds y 
Nederland Monumentenland a tuma e iniciativa pa otroga un 
‘Erfgoed Duurzaamheidsprijs’ (premio pa patrimonio cultural 
sostenibel). 


E proyecto di Uncle Louis Store ta e unico Monumento pafor 
di Hulanda cu ta participando y e publico por yuda nos pa 
gana e publieksprijs votando via di e siguiente link Stem 
Nu: Erfgoed Duurzaamheidsprijs of www.monumenten.nl/ 
duurzaamheidsprijs. 


Uncle Louis Store, un monumento construi na 1951, ta 
actualmente e monumento mas sostenibel di Aruba. Diferente 
medidanan di sostenibilidad a keda aplica na e monumento. Pa 
cuminsa reuza un edificio caba ta un medida sostenibel. Banda 
di esaki durante restauracion a descubri e tegelnan original 
pa cual a uza esakinan mes bek. A instala panelnan solar pa 
fría e edificio mecanicamente. Tambe ta recoge e awa di e 
condensacian di e sistema mecanico y reuza esaki pa flush e 
toiletnan actualmente y muha e matanan di e hardin pafor den 
futuro. Full e edificio tin luznan LED y na e bentanana original 
di jaloezie di palo a pone glas dobbel parti paden pa por wanta 
e temperatura abou paden di e edificio. Na e parti paden di 
e bentananan tin panelnan di plastic recicla como isolacion 
y pa crea mas privacidad. Pa locual ta trata sostenibilidad 
social a laga artistanan haci uzo di e edificio aki den centro 
di San Nicolas durante cu esaki tabata bashi, prome cu e 
restauracion. Ainda por mira partinan den e edificio cu a keda 
como recordatorio di e periodo aki. A haci e edificio accesibel 
pa personanan minusvalido cu enfasis riba personanan 
visualmente incapacita. E interior a ser crea den un concepto 
di ‘open office’ pa crea mas espacio y stimula e contacto y 
cooperacion entre e empleadonan di Directie Natuur en Milieu. 

lamentablemente Aruba ta cana atras pa locual ta trata 
medidanan di sostenibilidad specialmente riba terreno di 
monumentonan. Materialnan hopi biaha ta mas caro y mas 
dificil pa haya. Pa e restauracion a sigui e richtlijnen di 
restauracion di Aruba cual den contraste cu Hulanda ta un 
poco mas estricto den locual ta of no ta permiti. Tur esaki ta 
trece cune cu mester ta hopi creativo na momento cu ta trata 
di un restauracion pa por haci esaki na un manera sostenibel. 
Stichting Monumentenfonds Aruba sigur ta hopi orguyoso di 
e resultado di e proyecto di Uncle Louis Store cual ta forma 
tambe un ehempel pa otro proyectonan manera Steenweg 19 
y pronto Cas Veneranda. 


Publico tin te 24 di september pa por vota pa e monumento 
mas sotenibel di 2023. 

Vota for di awor pa e edificio di Uncle Louis Store ta un ehempel 
di cu nos por preserva e pasado pa futuro na un manera 
sostenibel! 


Pa mas informacion: FB: Stichting Monumentenfonds Aruba 
IG: Amonumentsfundaruba 
www.monumentenfondsaruba.com 

Amara Mad rer 


MINISTER 


Minister Maduro di Cultura ta informa: 


NOS MUSEONAN TA HABRI BEK PA CONTA 
ARUBA SU HISTORIA 


Historico, sr. Renwick Heronimo di Fundacion Museo Historico 
Arubano FMA hunto cu Minister Maduro di Cultura, Minister 
Oduber di Turismo y sra. Ronella Croes di ATA, a anuncia cu 
nos museonan ta habri nan porta bek pa publico despues di 
tabata cera pa motibo di e pandemia. 


Paeocasion Minister di Cultura Maduro a hiba palabra pa gradici 
colega Minister Dangui Oduber, Aruba Tourism Authority ATA, 
Aruba Ports Aurhority APA y Fundacion Museonan Arubano 
FMA pa nan colaboracion y esfuerso pa haci e apertuta posibel 
di e 4 museonan cu tabata cera, cualnan ta Museo Historico 
na Fort Zoutman na Playa, Museo di Industria, Community 
Museum y Euforia Carnival Exhibition na San Nicolas. Awo tur 
ta habri nan portanan pa ricibi nos localnan y bishitantenan. 


E museonan na Aruba a pasa den momentonan hopi dificil 
mescos otro museonan na mundo durante e pandemia. 
Turismo a cay y hunto cune e fondonan cu ATA y APA tabata 
duna na FMAtambe a cay afo, treciendo e operacion di e cuater 
museonan den peliger. Esaki a pone cu e museonan mester 
a cera nan porta y manda empleadonan cas, locual tabata un 
situacion hopi doloroso. Na ultimo FMA a keda conta cu un 
trahador cu a wordo yuda cu fondonan di Mondriaanfonds. 
Ministerio di Cultura di su banda a percura pa e coleccionnan 
keda bon cuida y conserva, pero no tabata tin fondo pa por 
a cubri operacion di e cuater museonan. Sinembargo hunto 

cu e fondo di e Tourism Product Enhancement Fund TPEF 
a logra pa drecha Fort Zoutman pa asina esaki por a habri 
den colaboracion cu ATA pa por a organisa e tan gusta 
Bon Bini Festival. Museo Industrial tambe a keda conta cu 
e cooperacion di Utilities y Community Museum cu e bon 
cooperacion di Monumentenfonds. Minister Maduro ta gradici 
tur e instancianan y personanan envolvi pa nan compromiso 
cu awe ta resulta den apertura di e cuater museonan cu ta bou 
maneho di FMA. 


Pa Minister Maduro e reapertura aki ta un simbolo di un 
comienso di mas cooperacion riba e tereno cultural na nos Pais. 
Nos a demostra e compromiso di yuda otro surpasa retonan 
na bienestar di Aruba. Ta importante pa mas y mas nos mustra 
e compromiso pa traha hunto pa yuda conserva locual ta di 
nos, nos custumbernan, nos museonan, e identidad cultural 
di nos Pais. E existencia di museonan ta importante, pasobra 
nan ta conserva nos historia y nos artefactonan historico. Nan 
ta yuda nos tene nos cultura bibo den mente y curason, y nan 
ta laga bishitantenan haya sa mas di ken nos ta como hende, 
comunidad y Pais. 


Minister Maduro ta gradici tur instancia y persona cu a mustra 
nan compromiso cu Aruba pa haci e apertura di e cuater 
museonan posibel. E mandatario ta invita tur persona of 
instancia cu kier yuda nos museonan pa tuma contacto cu 
FMA. 

Continuacion POTRETNAN DI NOS MUSEONAN CU TA HABRI BEK.... 

GOBIERNO, TPEF Y SERLIMAR A FIRMA UN 


MINISTER 


ACUERDO PA CUMINSA ALOCA 100 BARI DI 


SUSHI NA NOS COSTA 


Diahuebs mainta Minister di Turismo y Salud Publico sr. Dangui 
Oduber a reuni cu management di Serlimar. Den e encuentro 
aki a firma e acuerdo entre Gobierno, Tourism Product 
Enhancement Fund (TPEF) y Serlimar relaciona cu e 100 bari 
di sushi cu lo wordo aloca na nos costa. 


E proyecto aki ta wordo haci den bon colaboracion cu 
departamento di DOW y Serlimar. Minister Oduber a menciona 
cu TPEF a paga pa e barinan aki cu e fondo cu e tin presupuesta 
pa medio ambiente. DOW ta keda encarga pa supervisa e 
trabounan cu e ploegnan ta haci. Segun e mandatario ya caba 
por cuminsa tuma nota di e basenan di concret cu a keda basha 
rond di nos costa caminda e barinan lo mester wordo aloca. 


E 100 bari nan aki lo bay wordo aloca den e 10 areanan 
caminda e ploegnan di TPEF ta opera. E areanan aki lo ta 
entre Arashi Beach y Baby Beach na nos costa. TPEF tin un 
total di 10 ploeg cu ta mantene nos costa y beachnan limpi. E 
barinan aki lo ta facil pa indentifica como cu riba nan ta bay tin 
e logo di TPEF. Tambe e ploegnan aki lo ta responsabel pa piki 
e sushi di e barinan aki. 


TPEF a keda funda na aña 2010, e ta un fondo cu a wordo 

traha cu e proposito pa inverti den proyectonan cu ta contribui 
na e mehoracion di e producto turistico di Aruba. 


Minister Oduber a splica cu e obhetivo ta pa Aruba su costanan 
keda limpi pa asina nos por brinda un miho producto na nos 
bishitantenan. Un medio ambiente limpi caminda nos localnan 
por disfruta di nos beachnan hunto cu nan famia. 


Diahuebs 17 Augustus 2023 


Minister Dangui Oduber: 


ARUBA ART FAIR TA RICIBI SOSTEN 
FINANCIERO DI TPEF 


Diahuebs mainta Minister di Turismo y Salud Publico sr. Dangui 
Oduber conhuntamente cu TPEF a reuni cu sr. Tito Bolivar 
president di ArtisA. Den e encuentro aki a firma un acuerdo cu 
Aruba Art Fair pa asina pone e fondonan disponibel pa organisa 
e di 7 edicion di e evento aki. Esaki ta un evento grandi di cultura 
y arte cu Ministerio di Turismo, ATA y TPEF ta kere aden. E ta 
un evento cu ta ilustra nos artistanan local, pa promove nan no 
solamente na Aruba pero tambe internacionalmente. 


Minister Oduber a indica cu varios turista ta bin Aruba pa e 
weekend di Aruba Art Fair, nan a demostra di ta un evento 
sumamente exitoso. Pa e motibo aki ora cu TPEF a ricibi e 


peticion di sr. Bolivar pa un contribucion financiero pa haci e 
evento aki. E Board di TPEF a evalua e peticion y a aproba 
esaki pa asina Minister Oduber por a firma e auerdo cu sr. 
Bolivar. E mandatario a desea sr. Bolivar tur clase di exito den 
organisa un otro edicion di Aruba Art Fair. 


Minister Oduber ta manda un invitacion na e comunidad di 
Aruba pa bay bishita e Aruba Art Fair. Pasa wak e muralnan, 
e artesanianan cu tur nos artistanan local ta ofrece. Ta un 
evento grandi cu sigur ta yuda promove nos isla den e aspect 
di cultura y historia cu Aruba tin di ofrece na nos bishitantenan. 


Minister Geoffrey Wever: 

Geoffrey Wever 


MINISTER 


MACUTO DI COMPRAS LO TIN MAS PRODUCTO 
Y MAS SUPERMERCADO PA COMPARA PRIJS 


Minister Geoffrey Wever ta informa cu e “Macuto di Compras” 
pronto lo contene mas observacion di prijs di mas producto 
y di mas supermercado. Meta di e “Macuto di Compras” ta 
pa consumidornan por compara prijsnan di algun productonan 
popular den supermercadonan di Aruba. 


E “Macutodi Compras” ta unlista di prijsnan di cierto productonan 
cu supermercadonan ta ofrece. Supermercadonan mes ta 
pone e prijs. 

Actualmente e observacion di prijs ta tuma lugar den 10 
supermercado y pa 25 producto. Departamento di Asuntonan 
Economico, Industria y 
Comercio (DEACI) ta 
oberva e prijsnan, compila 
y publica cada dos siman e 
“Macuto di Compras”. 
Gobierno ta consciente cu 
costo di bida ta halto y pa 
brinda apoyo pa cumpra 
mas eficiente lo amplia e 
lista cu mas obervacion di 
prijs den 25 supermercado 
y pa 50 producto. Entrante 
fin di augustus e “Macuto 
di Compras” cu ta contene 
mas obervacion di prijs di 
productonan. 


Supermarket/ Minimarket 


Peas & Carrots - Libby's 8,5 oz. 
Tomato paste - Hunts 6 oz. 
Pork & beans- Campbell's 110z 
Mixed nuts-Planters 6.5 oz. 
Cocktail peanuts-Planters 12 oz. 
Potato chips-Pringels, chiquito 1.3 oz. 
Honey roasted peanut - Star Snacks 5 oz. 
Green boiled peanuts 13.5 oz. 
Jam-Smuckers, Concord grape 120z. 
Jam-Smuckers, strawberry 12 oz. 
Jam-La Constancia, fresa, botter 300 gr. 
Chocolade hagel puur-De ruyter 400 gr. 
Chocolate spread- Hazella, Choco 350 gr. 
Shampoo- Head & Shoulders 400 ml. 
Baby Shampoo- Johnson's 13.6 oz. 
Alcolado-Glacial 8,4 oz. 
Citronella candle-Mosquirepel 3.5 oz. 


E ampliacion di e lista 
cu mas supermercado y 
producton tin como meta 
pa brinda tur consumidor e 
posibilidad di por compara 
cua producto ta mas barata 
y na cua supermercado y 


Pineapple slices-Del Monte 15.5 oz. 
Fruit cocktail- Del Monte 15.25 fl.oz. 
Corned beef - Libby's 340 gr. 
Vienna sausage - Libby's 4.6 02. 
Corned beef hash- Libby's 15 oz. 


asina cumpra mas consciente. 


Minister Geoffrey Wever ta invita tur consumidor pa haci uzo 
di e “Macuto di Compras” pa compara prijsnan di 50 producto 
den 25 supermercado den tur districto di Aruba y asina wak 
na cua supermercado e producto ta mas barata. Un palabra di 
danki na DEACI pa e trabao continuo pa facilita e “Macuto di 
Compras” pa nos consumidornan. 


E “Macuto di Compras” ta obtenibel riba e website www.deaci. 
aw y riba e pagina di Facebook di DEACI. 


Producto Cont. Sta. Cruz San Nic. Sav. Tankil. Catiri Meiveld O'stad Tanki F. Ponton S.Blanco 


Dish washing liquid 3x - Sapolio 300 ml. 2.90 
Dishwashing-Ajax 14 oz. 3.99 3.90 3.99 


Cu e ‘Macuto di compras' nos ta presenta prijs di algun producto popular den supermercado- 
nan di Aruba. E observacion di prijsnan a tuma lugar durante 8 y 9 di augustus 2023, den 
diferente districto. Den comparacion di prijsnan no ta tene cuenta cu calidad di e productonan 
cu por varia entre supermercadonan. 


Zhi S.Chow Tur Reality Wan Lida Ten Meida Bo 
Lie Jian S.M. Dia S.M. Jia S.M. Sing S.M. Wah 
S.M. S.M. Li S.M. S.M. 


2.95 2.70 2.85 3.29 
2.25 2.75 2.99 
2:95 3.10 2.25 
9.35 9.85 9.60 935 9.95 


3.35 2.45 3.15 


2.25 2.95 


2.99 
9.75 9.25 


869 9.06 880 8.65 8.99 
230 275 260 250 “997 50 235 
375 3,55 
455 475 400 4.5 
8.19 8.45 
8.19 8.45 
3.60 375 
6.28 
599 6.25 5.99 
1639 17.50 17.50 
12.55 1280 1299 
6.85 6.99 


4.35 4.50 4.50 


6.49 6.35 6.65 
7.09 7.41 6.10 

8.29 8.75 8.15 8.55 
2.05 2.25 2.20 2.25 


855 8.16 340 885 

UNESCO-ARUBA HUNTO CU FUNDACION 
MI CUTISA À ORGANISA UN TRAINING 
‘ANALISIS DI TRAHE TIPICO DI ARUBA’ CU 
COLABORACION DI SRA. TITI TROMP 


Den cuadro di e programa di e proyecto Lang Leve(n) het 
Erfgoed bou guia di Stichting Monumentenfonds Aruba, 
den colaboracion cu Fundacion Mi Cutisa (FMC), hunto cu 
UNESCO-Aruba a organisa un training ‘Analisis di Trahe Tipico 
di Aruba’. 


E Proyecto Lang Leve(n) het Erfgoed ta duna boluntario- y 
participantenan e oportunidad pa siña mas di nos Herencia 
Cultural (Inmaterial) pa medio di fotografia y medionan social. 
E proyecto mes ta ofrece workshop- y eventonan, pa asina 
conecta e boluntario- y participantenan cu otro, pa medio di 
algun competencianan di fotografia cu a organisa. Meta di 
e Proyecto ta pa crea un comunidad cu pasion pa herencia 
cultural, cultura, arte y fotografia. 


Pa medio di varios actividad lo produci un cantidad di potret y 
storia cu hunto lo publica nan den un presentacion on-/offline 
y un exposicion cu lo ta den diferente luga. Un di e sitionan 
unda e participantenan lo saca potret dia 19 di augustus 2023, 
ta Museo Cas Tan Tin (MCTT). Ta combina e sacamento di 
potret cu Trahenan Tipico di Aruba, tocamento di Caha di 
Orgel y baliamento riba musica di caha di orgel. Grupo di baile 
Masiduri, bou guia di Vilma Kelly y grupo di baile Pop Corn 
Dancers, bou guia di Freddy Tromp lo duna demostracion di 
algun baile bisti den trahe tipico di Aruba. 


Elvira Maduro lo toca su propio caha di orgel “Elvira”, acompaña 
pa Buchi Boekhoudt riba wiri. 

E hoben Jeromy Paesch lo toca caha di orgel di su wela 
Mathilda Paskel-Boekhoudt, kende ta ruman muhe di Buchi 
Boekhoudt. Mathilda y su nieto Jeromy tur dos ta toca caha. 
Lo tin un demostracion special, unda Jeromy lo mustra con su 
so ta toca caha y wiri pareu. 


Pa garantisa cu e potretnan cu ta bay saca den Trahe Tipico 
lo tuma luga den en forma adecua, FMC a acerca sra. Ruby 
Eckmeyer, specialista di cultura na UNESCO-Aruba pa duna 
un training na algun boluntario, unda hunto a analisa e forma 
di bisti Trahenan Tipico di Aruba. 


A pone atencion na ki tipo di acesorio of artefacto ta uza cu 
cierto trahe, con tin cu uza e acesorionan y tambe cua ta e 
sitionan apropia na MCTT pa saca potret den e trahenan tipico. 
Na e training aki sra. Titi Tromp, di 95 afia di edad, tambe 
tabata presente. Sra. Titi, pa medio di historia oral, a conta tur 
presente kico tur e ta corda di e trahenan cu nos grandinan 
tabata bisti na diferente ocasion y den diferente epoca di nan 
bida. Pa UNESCO-Aruba esaki tabata un training cu ta cay 
bou di e programa di Culture and Arts Education (Educacion 
Cultural). 

Edy Cres 


MINISTER 


Durante Conferencia di Prensa di Gobierno di Aruba riba e 
prome dia di aña escolar nobo, Minister Endy Croes y cabesante 
nobo di Scol Soeur Juliette Sra. Nathalie Chung a elabora riba 
e proyecto di airco cu a keda finalisa. Sigur un dia hopi special 
pa Scol Soeur Juliette unda a inaugura un aña escolar nobo 
y nan soño a bira un realidad. Si mira e historia di e scol aki, 
den luna di augustus Scol Soeur Juliette ta cumpli 69 afia di 
existencia. Na aña 2001, cual ta 22 aña pasa e scol a muda pa 
e edificio unda e ta actualmente. Mientrastanto, e scol a keda 
cu hopi reto, entre otro, e deseo ferviente pa airco na e scol. 
Manera ta conoci, e desaroyonan di “climate change” a causa 
cu mundo y Aruba a bira hopi calor. Hopi scol a bay den e fase 
pa pone airco y esaki no a logra ainda na Scol Soeur Juliette 
den e tempo cu a trascuri. Na juni 2022, Minister Endy Croes 
hunto cu Minister President Sra. Evelyn Wever — Croes a haci 
e promesa Cu lo sigui traha pa por aloca airco na e scol aki. 


Minister Endy Croes a indica cu e no tabata un trabou facil 
mester a traha diferente rapport y Elmar mester a traha pa 
aumenta e capacidad di coriente pa por carga e proyecto 


aki. Diamars siman pasa, a cende e airconan y a test esaki 
den tur klas. Un total di 38 airco a wordo aloca. Mandatario 
di Ensefiansa ta gradici cabesante saliente Sra. Joselyne 
Oduber - Jacobs cu tabata e motor tras di e proyecto aki. Por 
a observa e felicidad di maestro- y alumnonan cu nan airco 
nobo. Sra. Nathalie Chung hunto cu su staf di docentenan a 
gradici Minister Endy Croes pa haci e proyecto realidad. Sra. 
Chung a enfatisa cu awendia airco no ta un luho mas, pero un 
necesidad. 


Awo, e hobennan por disfruta di un klas cu un clima agradabel y 
asina por concentra miho y funciona optimal. Den un ambiente 
hopi ameno Minister Endy Croes a comparti un rato cu e team 
di Scol Soeur Juliette. Finalisando, Minister Endy Croes ta 
yama cabesante nobo di Scol Soeur Juliette Sra. Nathalie 
Chung bonbini y hopi sabiduria pa por dirigi e scol. Alabes ta 
desea tur alumno un afia escolar 2023 — 2024 hopi exitoso. 
Na docente- y assistentnan hopi pasenshi y amor pa guia nos 
hobennan. Masha pabien y exito! Pabien na henter e ekipo di 
Scol Soeur Juliette! Gabinete Wever-Croes II cumpliendo! 

Scol Soeur Juliette 

MINISTER ENDY CROES A BISHITA SCOL 
BASICO XANDER BOGAERTS EN CONEXION 
CU ANA ESCOLAR NOBO 


En conexion cu e prome dia di aña escolar 2023 — 2024 
Minister Endy Croes a bishita diferente scol rond di Aruba. E 
mainta a inicia cu un bishita na scol basico Xander Bogaerts 
na San Nicolas. E dignatario a ricibi un caluroso bonbini pa 
cabesante nobo di Xander Bogaerts Sra. Nadia Maduro, 
alumno- y docentenan di e scol. Presente na e mainta special 
aki tabata “staffunctionares” di DPS Sra. Morela Dirks y Sra. 
Marylou Maduro. E ceremonia na scol a cuminsa cu canto di 
nos Himno Nacional Aruba Dushi Tera, sigui pa Minister Endy 
Croes cu a hiba palabra y a motiva e alumnonan pa haci nan 
maximo esfuerso na scol. Alumnonan scucha di e docentenan, 
puntra ora bo no ta compronde algo y sigui bo soño. Enseñansa 
ta hopi importante pa e desaroyo profesional y personal di nos 
hobennan. 


Ensefiansa ta e yabi pa forma ciudadano competente den 
nos comunidad y asina hunto yuda contribui na e progreso 
di Aruba. Ademas di esaki, Minister Endy Croes ta desea 
tur maestro hopi pasenshi, forsa, amor y sabiduria pa e aña 
escolar nobo. Danki pa contribui den e desaroyo di Pais Aruba. 
Tambe, a presenta henter e staf di e scol na e alumnonan 
presente. Minister Endy Croes a gradici cabesante saliente 
Sra. Ustell Cornet pa su amor, dedicacion y profesionalismo 


pi Se cn Bes e 
den e veld di enseñansa. Sra. Cornet ta baha cu pensioen bon 
mereci. Alabes Minister Endy Croes ta desea cabesante nobo 
Sra. Nadia Maduro hopi sabiduria pa guia e scol. Pa conclui, 
Minister Endy Croes a enfatisa cu su portanan ta habri, ki ora 
cu tin cualkier inkietud ban resolve hunto na bienestar di nos 
alumnonan. Exito! 

Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante d 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


_2023 ANA DI UNION Y POSITIVISMO! 


